150. löggjafarþing 2019–2020.	Prentað upp.

Þingskjal 317 — 282. mál.	Leiðrétting.

Fyrirspurn

til dómsmálaráðherra um gæsluvarðhald og einangrunarvist fanga.

Frá Álfheiði Eymarsdóttur.

1.	Hversu margir fangar sættu gæsluvarðhaldi á árunum 2014–2018? Svar óskast sundur
liðað eftir árum, fjölda fanga og heildarlengd gæsluvarðhalds, þ.m.t. eftir fjölda úrskurða um gæsluvarðhald sem og framlengingu á gæsluvarðhaldsúrskurðum.

2.	Hversu margir fangar sættu einangrunarvist samkvæmt úrskurði sömu ár? Svar óskast sundurliðað eftir árum, fjölda fanga og lengd einangrunarvistar.

3.	Hversu oft sættu fangar á þessum árum vistun á öryggisgangi fangelsa? Svar óskast sundurliðað eftir árum, fjölda fanga og lengd vistunar á öryggisgöngum.

4.	Hver tekur ákvarðanir um vistanir á öryggisgangi fangelsa? Á hvaða lagagrundvelli byggjast þær ákvarðanir og hversu algengt er að þær séu framlengdar?

5.	Telur ráðherra fyrirkomulag gæsluvarðhalds og einangrunarvistar, sem og ákvarðanir um vistanir á öryggisgöngum, samrýmanlegt 3. mgr. 67. gr. stjórnarskrár lýðveldisins Íslands og 3. og 5. gr. mannréttindasáttmála Evrópu?

Skriflegt svar óskast.